Informácia
o priebehu a výsledkoch zahraničnej pracovnej cesty podpredsedu vlády SR pre legislatívu Ľubomíra fogaša v MR,JZRa RR v dňoch 16.06.0- 21. 06. 2002

	Podpredseda vlády SR pre legislatívu Ľubomír Fogaš na základe uznesenia vlády SR č....... zo dňa ...........2002 uskutočnil v dňoch 16. 06. – 21. 06. 2002 zahraničnú pracovnú cestu do MR,JZR,RR.

Účel cesty:  prerokovanie súčasného stavu nanovo definovaných vzťahov medzi Slovákmi. V domovskej krajine ako aj v zahraničí, vytvorenie Generálneho sekretariátu pre zahraničných Slovákov pri Úrade vlády SR, pod gestorstvom podpredsedu vlády SR pre legislatívu, ktorý bude koordinovať výkon a tvorbu štátnej politiky v tejto oblasti.

Delegácia SR:	podpredseda vlády SR Ľubomír Fogaš
			štátny tajomník MK SR Milan Gacík
			riaditeľ kancelárie podpredsedu vlády SR Milan Vetrák
			splnomocnenec vlády SR pre zahraničných Slovákov Claude Baláž
	poradkyňa podpredsedu vlády SR pre masmediálnu komunikáciu Eva  
	Sisková

Program: 		

16.05.2002	rokovanie u starostu MR –Mlynky
rokovanie s vedením Celoštátnej slovenskej samosprávy
rokovanie v Slovenskej škole v Budapešti
tlačová konferencia –Budapešť
pracovná večera s veľvyslancom MR- Štefanom  Markušom

17.05.2002	pracovné stretnutie s veľvyslancom SR v JZR –Miroslavom Lajčákom
pracovná večera so sekretárom vlády JZR pre legislatívu Mirkom Petrovičom

			
18. 05. 2002	rokovanie s predsedom Zhromaždenia samosprávneho okresu Miroslavom Krišanom a predstaviteľmi krajanov v Kovačici
rokovanie na Miestnom spoločenstve v Padine, na farskom úrade a v kostole Slovenskej
			evanjelickej a.v. cirkvi
		otvorenie Galérie naivného umenia a súkromnej galérie „Babka“ 
		v Kovačici

			účasť na koncerte vážnej hudby umelcov zo Zrenjaninu v Kovačici
v Dome kultúry Kovačica, podpredseda vlády SR Ľubomír Fogaš dával inerview pre krajanské médiá
Dom kultúry – účasť na verejnom rozhlasovom vysielaní „ Na spoločnej vlne Radio 
Novy Sad – Kovačica 2002“ pri príležitosti osláv 200. výročia príchodu Slovákov , založenie Kovačice

19.05.2002	rokovanie s predsedom Zhromaždenia ( samosprávneho) okresu Pavlom Zimom a predstaviteľmi
19.05.2003	krajanov v budove Zhromaždenia okresu Báčsky Petrovec
tlačová konferencia pre krajanské médiá
rokovanie s predstaviteľmi Matice slovenskej v Juhoslávii v Dome Matice slovenskej
			na čele s jej predsedom Rastislavom Surovým
rokovanie so Spolkom vojvodinských slovakistov a jej predsedom Zoroslavom Spevákom – Jesenským
			návšteva tlačiarne kultúra a rokovanie s riaditeľom Jánom Križanom
stretnutie v galérii Zuzky Medveďovej s riaditeľom Vladimírom Valentíkom a biskupom Slovenskej ev. a. v. v Juhoslávii Jánom Valentom
			návšteva gymnázia Jána Kollára a študentského domova
			stretnutie v knižnici Štefana Homolu

pracovné stretnutie s predstaviteľmi okresnej samosprávy a podnikateľmi v obci Kulpín
			návšteva ( jediného v JZR) Poľnohospodárskeho múzea v Kulpíne
v Báčskom Petrovci stretnutie s členmi miestneho ochotníckeho Divadla VHV v Klube
			Divadla VHV
			divadelné predstavenie „ Minety“ multimediálny alternatívny projekt

20.05.2002	rokovanie na radnici v Nadlaku – Rumunsko
prítomní:  D.Ungureanu- perfekt župy Arad
                 Štefan Suchánsky – starosta mesta Nadlak
                 Michal Babínsky –zástupca starostu mesta Nadlak
                 Anna Florea – poslankyňa Rumunského Parlamentu
                 členovia mestskej rady

rokovanie v Slovenskom dome s predstaviteľmi DZSČR
stretnutie s predstaviteľmi Gymnázia J.G.Tajovského riaditeľ Pavel Husárik
riaditeľ Gymnázia Jozefa kozáčka z Bodonošu –Jozef Mlynárčik,Vieroslava Timárová
odborná inšpektorka z Ministerstva vzdelávania a vedy Rumunska
inšpektorka M. Tuška,Dr. Doc. Dagmar Mária Anoca
návšteva národnej kultúrnej pamiatky – slovenský evanjelický kostol – Ladislav
Bobčok informoval a sprevádzal delegáciu
stretnutie predstaviteľov mesta v knižnici s riaditeľkou Annou Môťovskou
účasť na výstave učebníc vydaných v Rumunsku
prehliadka výstavy výtvarného umenia –Mária Štefunková
rokovanie s vedením DZSČR
stretnutie s členmi KVSIK v sídle DZSČR
tlačová konferencia s médiami z Timisoara, Aradu

	
21.05.2002	rokovanie v Dome slovenskej kultúry v Békešskej Čabe
prijatie u primátora mesta
prijatie u zástupcu predsedu župnej samosprávy

Obsah rokovaní: 	

1. Rokovanie v  MR

V prvý deň návštevy sa podpredseda vlády Slovenskej republiky stretol s vedením Celoštátnej slovenskej samosprávy, ako aj so starostom Mlyniek v Maďarskej republike. Starosta a vedenie Celoštátnej slovenskej samosprávy informovali podpredsedu vlády Ľubomíra Fogaša o súčasnom stave v akom sa nachádza komunita Slovákov, žijúcich v Maďarsku. Hovorilo sa aj o udržiavaní tradícií, o formách, ako pestujú slovenské zvyky a tradície.
Delegácia, ktorú viedol podpredseda vlády SR pre legislatívu pán Ľubomír Fogaš, mala široké zastúpenie.  Boli v nej aj predstavitelia orgánov, ktorí sa podieľajú na vypracovaní koncepcie a koordinácii výkonu krajanskej politiky .V neposlednom rade cesta bola načasovaná vhodne aj z hľadiska príprav na 3. Stálu konferenciu Slovensko-zahraniční Slováci, ktorej výsledky by sa mali premietnúť do novej dlhodobej koncepcie zahraničnej politiky Slovenskej republiky. Stretnutie podpredsedu vlády SR Ľubomíra Fogaša so Slovákmi žijúcimi v MR prispelo k detailnejšiemu poznaniu požiadaviek zahraničných Slovákov a k presvedčeniu, že je správne, že vznikol Generálny sekretariát pre zahraničných Slovákov pri Úrade vlády. Len tak sa môže potvrdiť jasná a aktívna politika voči zahraničným Slovákom aj z administratívneho pohľadu. Ide o jednotný koordinovaný spôsob výkonu a tvorby štátnej politiky v tejto oblasti.

2.Rokovanie v krajanskom prostredí JZR

Podpredseda vlády SR pre legislatívu Ľubomír Fogaš sa na pracovnej večeri v Belehrade 17.05.2002 stretol so svojim juhoslovanským partnerom – sekretárom vlády JZR pre legislatívu Mirkom Petrovičom. Obsahom rokovania boli právne aspekty transformácie spoločenského, politického a hospodárskeho systému v oboch krajinách. Podpredseda vlády SR Ľubomír Fogaš oboznámil svojho kolegu so stavom prístupového procesu SR vo vzťahu k EÚ a NATO a ponúkol slovenské skúsenosti z euroatlantickej integrácie.	
M. Petrovič informoval o ústavnej kríze v JZR a viaznúcej implementácii belehradskej dohody o zásadách redefinovania ústavnoprávnych vzťahov medzi Srbskom a Čiernou Horou. Konštatoval, že pre ústavnú tradíciu Titovej Juhoslávie bolo charakteristické pozvoľné, no kontinuálne osamostatňovanie sa federálnych jednotiek, čo možno pozorovať aj vo vzťahu Srbska a Čiernej hory po roku 1992, kedy JZR vznikla. Hlasy požadujú efektívne, zjednodušené a zlacnené štátne usporiadanie, vrátane úvah o samostatnosti. M.Petrovič vyjadril presvedčenie, že belehradskú dohodu sa nakoniec podarí za pomoci tlaku EÚ a USA implementovať a aspoň na prechodné  3- ročné obdobie vytvoriť atypické štátne spoločenstvo Srbska a Čiernej Hory s prvkami štátnej únie, federácie a konfederácie. Podpredseda vlády SR ocenil prijatie Zákona o ochrane práv národnostných menšín v JZR, ktorý je v plnom súlade so štandardmi RE a OBSE. Petrovič pripomenul, že zákon v podstate sankcionoval faktický stav menšinových práv v JZR, pričom zaviedol určité nadštandardy, ako rady národnostných menšín ako orgány menšinovej samosprávy. Dôkazom racionálnej menšinovej politiky JZR je aj zachovanie identity a vitálnosti 60 tisícovej slovenskej komunity, ktorá žije nepretržite vo Vojvodine vyše 250 rokov. Menšinovú politiku JZR nemožno posudzovať cez optiku albánskej menšiny. M. Petrovič vyjadril záujem o transformačné a integračné skúsenosti SR a s radosťou prijal pozvanie Ľubomíra Fogaša na pracovnú návštevu SR, ktorej termín  sa dohodne diplomatickou cestou.
Podpredseda vlády SR Ľubomír Fogaš v rámci návštevy samosprávneho okresu KOVAČICA a obce PADINA sa stretol s krajanmi, ktorí predstavujú samosprávu a spoločenský život. V Padine navštívil obecný úrad, slovenskú základnú školu, farský úrad Slovenskej ev. cirkvi.